Ericu950/Stoicheia-meter-silver huggingface dataset:
καὶ πάσας τὰς ὁδοὺς αὐτοῦ εὐθυνῶ .
καὶ οὗτος οἰκοδομήσει τὴν πόλιν μου ·
δυνάμει γὰρ αὐτὸς ἦν ὁ τὴν πόλιν οἰκοδομήσας τὴν Ἰερουσαλὴμ διὰ τοῦ συγχωρῆσαι τοῖς ἐθέλουσιν ἀνιέναι ἀπὸ τῆς Βαβυλῶνος καὶ ἀνεγείρειν τὸν τόπον , ἀλλὰ καὶ τὴν αἰχμαλωσίαν τοῦ λαοῦ μού φησιν ἐπιστρέψει οὐ μετὰ λύτρων οὐ δὲ μετὰ δώρων , εἶπε κύριος ὁ θεός , ὃ καὶ αὐτὸ ἐπλήρου κατὰ τὴν ἱστορίαν ὁ δηλωθεὶς Περσῶν βασιλεύς .
ἄλλος δ ἂν εἴποι ταῦτα λέγεσθαι περὶ τοῦ Ζοροβάβελ , ὃς ἀπὸ τοῦ βασιλικοῦ γένους ὁρμώμενος ἐκ φυλῆς Ἰούδα καὶ τῆς τοῦ Δαυὶδ διαδοχῆς καθηγήσατο μὲν τῆς ἀπὸ Βαβυλῶνος ἐπανόδου τῶν ἐπανελθόντων εἰς τὴν Ἰουδαίαν , ᾠκοδόμησε δὲ τὸν νεὼν προφητευόντων Ἁγγαίου καὶ Ζαχαρίου , ὡς περὶ αὐτοῦ λελέχθαι τό ·
αἱ χεῖρες Ζοροβάβελ ἐθεμελίωσαν τὸν οἶκον τοῦτον , καὶ αἱ χεῖρες αὐτοῦ ἐπιτελέσουσιν αὐτόν .
ἕτερος δέ τις παρὰ τούτους ἀνοίσει τὰ προκείμενα ἐπὶ τὸν Χριστὸν τοῦ θεοῦ , ὃν ὁ πατὴρ ἤγειρεν ἐκ νεκρῶν λύσας τὰς ὠδῖνας τοῦ θανάτου , κατέστησέ τε μετὰ δικαιοσύνης βασιλέα , ὥστε αὐτὸν ἐπαληθεύοντα λέγειν ·
ἐγὼ δὲ κατεστάθην βασιλεὺς ὑπ αὐτοῦ ἐπὶ Σιὼν ὄρος τὸ ἅγιον αὐτοῦ .
μόνου δὲ τοῦ Χριστοῦ πᾶσαι ἀληθῶς αἱ ὁδοὶ ἦσαν εὐθεῖαι , καὶ αὐτὸς ᾠκοδόμησε τὴν ἀληθινὴν πόλιν τοῦ θεοῦ , καθ ἣν πεποίηται ἐπαγγελίαν εἰπών ·
ἐπὶ τὴν πέτραν οἰκοδομήσω μου τὴν ἐκκλησίαν , καὶ πύλαι ᾅδου οὐ κατισχύσουσιν αὐτῆς .
πόλις γὰρ ὡς ἀληθῶς αὕτη ἐκ λίθων συνεστῶσα ζώντων τυγχάνει πόλις θεοῦ ἀκαθαίρετος ἀπὸ ἀνατολῶν ἡλίου μέχρι δυσμῶν διήκουσα καὶ πληροῦσα πάντα τὰ ἔθνη διὰ τοῦ θεοσεβοῦς πολιτεύματος , ἀλλὰ καὶ τὴν τῶν ψυχῶν αἰχμαλωσίαν μόνος ὁ Χριστὸς τοῦ θεοῦ ὑπέστρεψε τῆς δαιμονικῆς πλάνης ἐλευθερώσας αὐτὰς καὶ δουλείας .
καὶ τοῦτ ἔπραξεν οὐ μετὰ λύτρων οὐ δὲ μετὰ δώρων , ὃ δὴ διδάσκει ὁ Ἀπόστολος εἰπών ·
χάριτί ἐσμεν σεσῳσμένοι .
καὶ εἴποι δ ἄν τις τὰ κατὰ τὸν Ζοροβάβελ ἢ κατὰ τὸν Κῦρον ἱστορικῶς γενόμενα εἰκόνας καὶ σύμβολα περιέχειν τῶν ἀληθῶν , τὰ δὲ κατὰ τὸν ἀληθῆ κύριον καὶ τὸν ἀληθῆ Χριστὸν τοῦ θεοῦ πνευματικῶς πεπληρῶσθαι ὡς ἐπ αὐτοῦ μᾶλλον ἀληθεύειν τὸν λόγον τὸν φήσαντα 0 ·
τάδε λέγει κύριος τῷ χριστῷ μου Κύρῳ .
κατὰ γὰρ τὸν πρόχειρον λέξιν οὔ τε Χριστὸς ὢν τοῦ θεοῦ ὁ Περσῶν βασιλεὺς φαίνεται οἰκοδομήσας τὴν Ἰερουσαλήμ , ἀλλ οὐδ  ὅλως κατὰ τὴν αὐτοῦ ζωὴν προὔκοψε τῆς οἰκοδομῆς τὸ ἔργον ·
μόνον γὰρ ἤρξαντο τῶν θεμελίων κατὰ τοὺς αὐτοῦ χρόνους , εἶτ ἐπισχεθέντος τοῦ ἔργου διέμεινεν ἔρημος ὁ τόπος μέχρι τῆς Δαρείου βασιλείας .
καὶ τὰ ἑξῆς δὲ ἐπιλεγόμενα μᾶλλον τῷ Χριστῷ τοῦ θεοῦ ἢ τῷ τῶν Περσῶν βασιλεῖ ἐφαρμόσειεν ἂν καὶ μᾶλλον τῷ ἡμετέρῳ σωτῆρι ἢ τῷ Ζοροβάβελ 0 .
Οὕτως γάρ φησι λέγει κύριος σαβαώθ Ἐκοπίασεν Αἴγυπτος καὶ ἐμπορία Αἰθιόπων , καὶ οἱ Σαβαεὶμ ἄνδρες ὑψηλοὶ ἐπὶ σὲ διαβήσονται καὶ σοὶ ἔσονται δοῦλοι καὶ ὀπίσω σου ἀκολουθήσουσι δεδεμένοι χειροπέδαις .
Αἴγυπτον δέ φησι κεκοπιακέναι διὰ τῆς εἰδωλολάτρου πλάνης , ὁπηνίκα τῷ διαβόλῳ καὶ τοῖς περὶ αὐτὸν δαίμοσι πονηροῖς καταδεδούλωτο ·
πλὴν ἀλλ ὅμως διαναπαύεσθαι τοῦ κόπου τὴν Αἴγυπτον ἐπαγγέλλεται δι αὐτῆς πᾶν τὸ τῶν εἰδωλολατρῶν γένος αἰνιττόμενος .
καὶ ἡ ἐμπορία δέ φησιν Αἰθιόπων καὶ οἱ Σαβαεὶμ ἄνδρες ὑψηλοὶ ἐπὶ σὲ τὸν προφητευόμενον βασιλέα διαβήσονται καὶ σοὶ ἔσονται δοῦλοι , δι  ὧν σημαίνειν ἔοικε βάρβαρά τινα καὶ ἀνήμερα καὶ ἐν τοῖς ἐξωτάτω τῆς γῆς οἰκοῦντα ἔθνη , ἃ δὴ δουλεύσειν τῷ Χριστῷ θεσπίζει .
ὀπίσω σου ἀκολουθήσουσι δεδεμένοι χειροπέδαις καὶ προσκυνήσουσί σοι .
σαβὰ δὲ ἔθνος ἐστὶν Αἰθιοπικόν , ὅθεν βασίλισσα Σαβὰ παραγέγονε τῆς σοφίας Σολομῶντος ἀκουσομένη .
ἀλλὰ καὶ τούτοις τέλος ἀγαθὸν ὑπισχνεῖται τὸ προσκυνήσειν τῷ προφητευομένῳ καὶ τὸ προσεύξασθαι ἐν αὐτῷ , ἐπειδήπερ ὁ θεὸς ἐν αὐτῷ ἦν καὶ διὰ τὸν ἐνοικοῦντα ἐν αὐτῷ θεὸν καὶ αὐτὸς θεὸς ἦν .
οὐκ ᾔδεισαν δὲ τοῦτο πάλαι πρότερον οἱ προσκυνοῦντες αὐτόν , ὅμως δὲ γνόντες τὰ μεγάλα ὤναντο .
αὐτὸς δὲ ἦν καὶ τοῦ Ἰσραὴλ σωτήρ , διὸ καὶ τὸ Ἰησοῦς ὄνομα εἰς τὸν σωτῆρα μεταλαμβάνεται .
ἐπειδὰν οὖν αἱ τῶν εἰδωλολατρῶν ψυχαὶ καὶ αἱ τῶν ἀνημέρων καὶ βαρβάρων ἀνδρῶν καταδουλωθεῖσαι τῷ Χριστῷ τοῦ θεοῦ προσκυνήσωσιν αὐτῷ καὶ αὐτῷ προσεκύνησαν γνοῦσαι αὐτὸν εἶναι θεὸν διὰ τὸν ἐν αὐτῷ κατοικοῦντα .
τὸ τηνικαῦτα αἰσχυνθήσονται καὶ ἐντραπήσονται πάντες οἱ ἀντικείμενοι αὐτῷ καὶ πορεύσονται ἐν αἰσχύνῃ .
ὅπως δὲ κατῃσχύνθησαν καὶ ἐνετράπησαν πάντες οἱ κατὰ καιροὺς ἀντικείμενοι γενόμενοι τῷ Χριστῷ , αὐτοί τε οἱ ἐκ περιτομῆς καὶ τῶν ἐθνῶν πάντες οἱ τοὺς κατὰ τῆς αὐτοῦ ἐκκλησίας διωγμοὺς ἐξάψαντες , παντὸς λόγου μᾶλλον ἡ διὰ τῶν ἔργων μαρτυρία παρίστησιν 0 .
ὅτι ἐν σοὶ ὁ θεός ἐστι , καὶ οὐκ ἔστι θεὸς πλὴν σοῦ , κατὰ τὸν Θεοδοτίωνα τοῦτον ἔχει τὸν τρόπον ·
πλὴν ἐν σοὶ ἰσχυρός , καὶ οὐκ ἔστιν ἔτι πλὴν αὐτοῦ 0 ·
τοῦ γὰρ ἐν σοὶ κατοικοῦντος θεοῦ ἕτερος οὐκ ἔστι .
πάλιν ἀντὶ τοῦ 0 ·
σὺ γὰρ εἶ θεός , καὶ οὐκ ᾔδειμεν , ὁ μὲν Σύμμαχος 0 ·
ὄντως φησὶ σὺ θεὸς κρυφαῖος , ὁ δὲ Ἀκύλας 0 ·
ἄρα σὺ ἰσχυρὸς ἀποκρυπτόμενος , ὁ δὲ Θεοδοτίων 0 ·
διὰ τοῦτο σὺ ἰσχυρὸς κρυφαῖος , τὸ ἀπόρρητον τῆς τοῦ Χριστοῦ θεολογίας διὰ τοῦ κρυφαῖον θεὸν αὐτὸν ὀνομάσαι δηλώσας 0 .
ἐγκαινίζεσθε πρός με , νῆσοι .
ἰσραὴλ σῴζεται ὑπὸ κυρίου σωτηρίαν αἰώνιον ·
οὐκ αἰσχυνθήσονται οὐ δὲ μὴ ἐντραπῶσιν ἕως τοῦ αἰῶνος .
καὶ ταῦτα δὲ ἀκολούθως συνῆπται περὶ τῶν ἀποστόλων καὶ μαθητῶν καὶ εὐαγγελιστῶν τοῦ σωτῆρος ἡμῶν ·
αὐτοὶ γὰρ ἦσαν ὁ σῳζόμενος Ἰσραήλ , καὶ δι αὐτῶν ἀνεκαινίσθησαν αἱ πολλάκις διὰ τῶν ἔμπροσθεν δηλωθεῖσαι νῆσοι .
αὗται δὲ ἦσαν αἱ ἐκκλησίαι τοῦ θεοῦ ὡς ὑπὸ θαλάσσης κυκλούμεναι ὑπὸ τῆς τοῦ βίου κακίας .
ταύτας οὖν φησιν ἐγκαινίζεσθαι καὶ πρὸς αὐτὸν ἐπιστρέφειν διὰ τῆς τῶν ἀποστόλων αὐτοῦ κλήσεως , οἵτινες ἦσαν Ἰσραὴλ σῳζόμενος ὑπὸ κυρίου σωτηρίαν αἰώνιον , οἷς καὶ τό ·
οὐκ αἰσχυνθήσονται οὐ δὲ μὴ ἐντραπῶσιν ἕως τοῦ αἰῶνος , ἐναργῶς ἥρμοττε μαρτυροῦντος τοῦ δι αὐτῶν καθ ὅλης τῆς οἰκουμένης ἐπιτελεσθέντος ἔργου διὰ τῶν ἐκκλησιῶν τοῦ θεοῦ .
θέα δέ μοι διὰ τούτων ὅπως μεγάλως τετίμηται παρὰ τῷ πάντων ποιητῇ θεῷ τὸ τῶν ἀνθρώπων γένος 0 .
διὸ καὶ τῆς κλήσεως αὐτὸς τῆς σωτηρίου κατηξίωσε καὶ πάντων τῶν διὰ τῆς παρούσης προφητείας ἐπηγγελμένων ·
ὥσπερ γὰρ τὸν οὐρανὸν εἰς διατριβὴν ἀγγέλων καὶ πνευμάτων ἁγίων ἀναγκαίως ὑπεστησάμην εἰς σύστασίν τε καὶ εἰς κόσμον τοῦ παντός , τὸν αὐτὸν τρόπον καὶ τὸ τῆς γῆς στοιχεῖον οὐκ εἰς ἀργὸν οὐ δὲ εἰς ἄχρηστον κατεσκεύασα ·
οἰκητήριον δὲ αὐτὸ καὶ διατριβὴν τῶν ἐν αὐτῷ λογικῶς πολιτευομένων εἰργασάμην , οἳ καὶ θεὸν εἰδέναι καὶ θεοσεβῶς βιοῦν οἷοί τε ἦσαν , ἅτε κατ  εἰκόνα θεοῦ πεποιημένοι .
ὅπερ δ οὖν ἐν οὐρανῷ ἄγγελοι λειτουργοὶ θεοῦ , τοῦτ ἐπὶ γῆς ἄνδρες τῷ θεῷ μεμελημένοι .
ἐπεὶ τοίνυν τοσαύτης ἠξίωται παρ ἐμοὶ τιμῆς τὸ τῶν ἀνθρώπων γένος ὡς δι αὐτοὺς τὴν σύμπασαν γῆν ὑποστήσασθαι , εἰκότως τὸ κήρυγμα τὸ εὐαγγελικὸν προφανῶς πᾶσιν ἀνθρώποις ἀνεκήρυξα , ὅπως μὴ μόνοι Ἰουδαῖοι , ἀλλὰ καὶ πάντα τὰ ἐπὶ γῆς ἔθνη τῆς παρ ἐμοῦ τύχοιεν σωτηρίας .
ἐγώ εἰμι κύριος , καὶ οὐκ ἔστιν ἔτι .
οὐκ ἐν κρυφῇ λελάληκα οὐ δὲ ἐν τόπῳ γῆς σκοτεινῷ ·
ἐπεὶ γὰρ πᾶσα ἡ γῆ καὶ οἱ ἐν αὐτῇ πάντες ἄνθρωποι ἐμοί εἰσι , διὰ τοῦτό φησι τοὺς ἐμαυτοῦ λόγους οὐκ εἴασα κρύπτεσθαι οὐ δ ὥσπερ ἐν σκότῳ λανθάνειν , εἰς φανερὸν δ ἀγαγὼν πᾶσιν ἥπλωσα ὡς πᾶσιν ἔθνεσι κηρυχθῆναι τὸ σωτήριον εὐαγγέλιον 0 .
διὸ εἰς πᾶσαν τὴν γῆν ὁ φθόγγος ἐξῆλθε τῶν ἐμῶν ἀποστόλων καὶ εἰς τὰ πέρατα τῆς οἰκουμένης τὰ ῥήματα αὐτῶν 0 .
σφόδρα δὲ ἀκολούθως συμβάλλεται ταῦτα τῷ ·
δι ὧν ὁ λόγος τῶν ἐκκλησιῶν τοῦ θεοῦ καὶ τῶν ἀποστόλων τοῦ σωτῆρος ἡμῶν μνημονεύσας ἀκολούθως ἐπήγαγε τό ·
οὐκ ἐν κρυφῇ λελά λη κα οὐ δὲ ἐν τόπῳ γῆς σκοτεινῷ , καὶ κατὰ τὸν Σύμμαχον δὲ εἴρηται ·
οὐ κρυφῇ ἐλάλησα οὐ δὲ ἐν τόπῳ γῆς σκοτεινῷ .
ἄντικρυς δὲ ταῦτα μόνῳ τῷ εὐαγγελικῷ ἁρμόζοιεν ἂν κηρύγματι ·
τὰ γὰρ Μωσέως λόγια εἴ τις ἐξετάζειν ἐθέλοι , εὕροι ἂν αὐτὰ κρυφῇ λελαλημένα , γλώσσῃ δὲ Ἑβραΐδι , χαρακτῆρσι δὲ ἰδιάζουσι καὶ μὴ γνωριζομένοις παρὰ πᾶσιν .
ἀλλὰ καὶ εἴ τις ἐννοήσειε τὸ ἐν γῇ ἐρήμῳ καὶ ἀβάτῳ καὶ ἀνύδρῳ ὁ Μωσέως ἐξεδόθη νόμος , εὕροι ἂν αὐτὸν ἐν τόπῳ γῆς σκοτεινῷ λελαλημένον .
οὐ μὴν ὁμοίως καὶ τὸ εὐαγγέλιον τοῦ Χριστοῦ 0 ·
εἰς πᾶσαν γοῦν τὴν γῆν ἐξῆλθεν ὁ φθόγγος τῶν ἀποστόλων αὐτοῦ καὶ εἰς τὰ πέρατα τῆς οἰκουμένης τὰ ῥήματα αὐτῶν 0 .
παντοίᾳ δὲ γλώττῃ καὶ πάσῃ φωνῇ , χαρακτῆρσί τε τοῖς καθ ἕκαστον ἔθνος παραδέδοται εἰς ἐξάκουστον πᾶσι τοῖς ἔθνεσι .
διὸ εἴπερ τι ἄλλο καὶ τοῦτο θαυμαστῶς καὶ εὐκαίρως ἀναπεφώνηται , λέγω δέ 0 ·
οὐκ ἐν κρυφῇ λελάληκα οὐ δὲ ἐν τόπῳ γῆς σκοτεινῷ .
τούτοις ἑξῆς ἐπιλέγει ·
οὐκ εἶπον τῷ σπέρματι Ἰακώβ Μάταιον ζητήσατε , κατὰ δὲ τὸν Σύμμαχον 0 ·
οὐκ εἶπον τῷ σπέρματι Ἰακώβ Ματαίως ζητήσατέ με , ἢ κατὰ τὸν Ἀκύλαν καὶ τὸν Θεοδοτίωνα ·
οὐκ εἶπον τῷ σπέρματι Ἰακώβ Κενῶς ζητήσατέ με .
πρώτους μὲν γάρ φησιν ἐκείνους ἀνεκαλεσάμην διὰ τοῦ εὐαγγελικοῦ κηρύγματος καὶ πρώτοις αὐτοῖς τὴν βασιλείαν τῶν οὐρανῶν ἐπηγγειλάμην ὥσπερ μισθοὺς τῆς εἰς ἐμὲ πίστεως αὐτοῖς ὑπισχνούμενος πρὸς τὸ μὴ νομίσαι αὐτοὺς ματαίως θεοσεβεῖν .
διὸ καὶ ζωὴν αἰώνιον ἐπηγγειλάμην καὶ ἀγαθά , ἃ ὀφθαλμὸς οὐκ εἶδεν καὶ οὖς οὐκ ἤκουσε καὶ ἐπὶ καρδίαν ἀνθρώπου οὐκ ἀνέβη .
ἐπεὶ δὲ θεός εἰμι λαλῶν δικαιοσύνην καὶ ἀναγγέλλων ἀλήθειαν , κατὰ τὸν τῆς δικαιοσύνης λόγον μετ ἐκείνους πάντας ἀνθρώπους πρὸς ἐμαυτὸν ἀνεκαλεσάμην .
ἐντεῦθεν ἤδη τοῖς πᾶσι κηρύττω λέγων ·
συνάχθητε καὶ ἥκετε , βουλεύσασθε ἅμα , οἱ σῳζόμενοι ἀπὸ τῶν ἐθνῶν .
βουλεύσασθε ἅμα , ὁ Σύμμαχος ·
προσεγγίσατέ μοι οἱ διαπεφευγότες τῶν ἐθνῶν .
ὁρᾷς ὅπως τοὺς ἀπὸ τῶν ἐθνῶν βουλομένους σῴζεσθαι προσκαλεῖται .
ἐπειδὴ δὲ μὴ ὑπακούειν ἔμελλον τῷ κηρύγματι μη δὲ ὑποδέχεσθαι τῆς κλήσεως τὴν χάριν , ἐναπομένειν δὲ τῇ ἑαυτῶν ἀθέῳ πλάνῃ , ἀκολούθως καὶ τὴν περὶ τούτων ἐπισυνάπτει μνήμην λέγων ·
οὐκ ἔγνωσαν οἱ αἴροντες τὸ ξύλον γλύμμα αὐτῶν καὶ προσευχόμενοι πρὸς θεούς , οἳ οὐ σῴζουσιν αὐτούς .
εἰ δ ἔχοιέν τι ὑπὲρ τῶν οἰκείων θεῶν λέγειν , προσίτωσάν μοι καὶ ἐγγισάτωσάν μοι ·
γνώσονται γὰρ ἐγγὺς γενόμενοι τὸν ἀληθινὸν θεόν , οὗ μέγα δεῖγμα τῆς θεότητος τοῦ προφητεῦσαι ταῦτα διὰ τῶν ἐμῶν προφητῶν καὶ τὸ ἀπ  ἀρχῆς ἀπαγγεῖλαι ταῦτα εἰς τὰς ἀκοὰς ὑμῶν 0 .
τίς ἀκουστὰ ἐποίησε ταῦτα ἀπ ἀρχῆς ;
τότε ἀνηγγέλη ὑμῖν .
ἀνθ οὗ ὁ Σύμμαχός φησιν ·
ἐκ πρώτης τότε εἶπον αὐτά .
εἰ γάρ τινα οἴεσθε εἶναι θεόν , εἴπατε τίς ἕτερος θεὸς ταῦτα γνοὺς προεῖπε ;
τίς δὲ προαπήγγειλε τὰ γενησόμενα ;
ἀλλ οὐδεὶς ἕτερος ἔγνω οὐδεὶς προεῖπεν , ἐπεὶ μη δὲ ἦν ἄλλος θεός , μόνος δὲ ἐγὼ ταῦτα ἐθέσπισα .
ἐγὼ κύριος ὁ θεός , καὶ οὐκ ἔστιν ἄλλος πλὴν ἐμοῦ 0 .
ἐθέσπισα δὲ καὶ προεῖπον , ἐπεὶ δίκαιός εἰμι καὶ σωτήρ , διόπερ κατὰ τὸν τοῦ δικαίου λόγον πάντα τὰ ἔθνη καλῶ εἰς τὴν παρ ἐμοὶ σωτηρίαν .
Οἷς ἀκολούθως ἐπιλέγει ·
ἐπιστράφητε ἐπ ἐμὲ καὶ σωθήσεσθε , οἱ ἀπ ἐσχάτου τῆς γῆς , ἢ κατὰ τὸν Σύμμαχον 0 ·
τράπητε πρός με καὶ σώθητε πάντα τὰ πέρατα τῆς γῆς .
ὁρᾷς ὅπως καθολικὸν κήρυγμα πᾶσι τοῖς ἔθνεσι καταγγέλλει .
ἐγώ εἰμι ὁ θεός , καὶ οὐκ ἔστιν ἄλλος .
κατ ἐμαυτοῦ ὀμνύω Εἰ μὴν ἐξελεύσεται ἐκ τοῦ στόματός μου δικαιοσύνη .
καὶ πάλιν τὴν δικαιοσύνην προΐσχετε μεθ  ὅρκου παραλήψεως εἰς βεβαίωσιν τῆς ἐπαγγελίας , ἵνα διὰ δύο φησὶν ὁ θεῖος Ἀπόστολος πραγμάτων ἀμεταθέτων , ἐν οἷς ἀδύνατον ψεύσασθαι θεόν , ἰσχυρὰν παράκλησιν σχῶμεν 0 .
διὰ δὲ τῆς δικαιοσύνης τῆς παρ αὐτοῦ πᾶσιν ἀνθρώποις ἐπαγγέλλεται σωτηρίαν .
καὶ οἱ λόγοι δέ μού φησιν οὗτοι οὐκ ἀποστραφήσονται ·
ποῖοι δὲ λόγοι ἢ δι ὧν ἔλεγεν ·
ἐπιστράφητε ἐπ  ἐμὲ καὶ σωθήσεσθε , οἱ ἀπ ἐσχάτου τῆς γῆς ;
ὅτι ἐμοὶ κάμψει πᾶν γόνυ καὶ ἐξομολογήσεται πᾶσα γλῶσσα τῷ θεῷ , ἤ 0 ·
καὶ ὀμεῖται κατὰ τοὺς λοιποὺς ἑρμηνευτὰς πᾶσα γλῶσσα τῷ θεῷ .
θεσπίζει δὲ καὶ διὰ τούτων , ὅτι αὐτῷ κάμψει πᾶν γόνυ , οὐχὶ τὸ Ἰουδαίων μόνον , ἀλλὰ καὶ τῶν λοιπῶν ἐθνῶν , οὗ μακαριώτερον οὐδὲν ἂν γένοιτο .
καὶ ταύτης δὲ τῆς προφητείας τὸ ἀποτέλεσμα ἐπληροῦτο τῇ τοῦ σωτῆρος ἡμῶν Ἰησοῦ Χριστοῦ παρουσίᾳ , μεθ ἣν ἐν τῇ ἐκκλησίᾳ αὐτοῦ τῇ καθ ὅλης τῆς οἰκουμένης πάντες συγκροτούμενοι λαοὶ γόνυ κλίνειν τῷ θεῷ ἐν ταῖς προσευχαῖς ἐδιδάχθησαν , καίτοι Ἰουδαίων τοῦτο ποιεῖν οὐκ εἰδότων .
ὅτι ἐμοὶ κάμψει πᾶν γόνυ 0 ·
οὐκέτι γὰρ θεοῖς ἑτέροις οὐ δὲ τῇ πλάνῃ τῆς εἰδωλολατρίας , ἀλλ ἐμοὶ κάμψει πᾶν γόνυ φησὶ τῷ ταῦτα προαγορεύοντι θεῷ καὶ ἐμοὶ ὀμεῖται πᾶσα γλῶσσα .
ὅπερ καὶ ἀκόλουθον ἦν ·
οἱ γὰρ ἐμὲ τὸν θεὸν ἐπιγνόντες ἐν πᾶσι τοῖς ἔθνεσι διὰ παντοίας γλώσσης καὶ ὁμιλίας , βαρβάρου τε καὶ Ἑλληνικῆς , ἐν τοῖς ὅρκοις ἐμὲ μάρτυρα παραλήψονται βεβαιοῦντες τὰς ἑαυτῶν πίστεις .
Οἱ δ αὐτοὶ οὗτοι ἐροῦσι Δικαιοσύνη καὶ δόξα πρὸς αὐτὸν ἥξει , ἢ κατὰ τὸν Σύμμαχον 0 ·
δικαιοσύνη καὶ ἰσχὺς εἰς αὐτὸν ἐλεύσεται .
πᾶσαι αἱ ἐν ἀνθρώποις ἀρεταὶ τέλος αὐτὸν ἕξουσι καὶ πᾶσα ἰσχὺς ἀνθρώπων τῶν ὑπὲρ θεοσεβείας ἀγωνισαμένων πρὸς αὐτὸν ἐλεύσεται καὶ τὸν τῶν καμάτων καρπὸν τήν τε ἀμοιβὴν τῆς ἀρετῆς λήψονται , οἱ δὲ διορίζοντες ἑαυτοὺς ἀπ  αὐτοῦ αἰσχυνθήσονται .
διὸ καὶ ἐν ἑτέροις λέλεκται ·
αἰσχυνθήσονται πάντες οἱ προσκυνοῦντες γλυπτοῖς οἱ ἐγκαυχώμενοι ἐν τοῖς εἰδώλοις αὐτῶν .
πότε δὲ οὗτοι αἰσχυνθήσονται ἢ ὅταν πᾶν γόνυ κάμψῃ τῷ θεῷ καὶ ἐξομολογήσηται αὐτῷ πᾶσα γλῶσσα 0 .
ἑξῆς τούτοις λέγεται ·
δικαιωθήσονται καὶ ἐν τῷ θεῷ ἐνδοξασθήσονται πᾶν τὸ σπέρμα τῶν υἱῶν Ἰσραήλ .
καὶ θέα τὴν ἀκρίβειαν τοῦ λόγου 0 ·
οὐ γὰρ τὸν Ἰσραὴλ εἶπεν οὐ δὲ τὸ σπέρμα Ἰσραήλ , ἀλλὰ τὸ σπέρμα τῶν υἱῶν Ἰσραήλ .
υἱοὶ δὲ Ἰσραὴλ ἐτύγχανον οἱ πρῶτοι κήρυκες τοῦ σωτηρίου εὐαγγελίου , ὧν τὸ σπέρμα καὶ τὴν διαδοχὴν δικαιωθήσεσθαι καὶ δοξασθήσεσθαι εἴρηται .
καὶ ἐν ἀρχῇ δὲ τῆς προφητείας περὶ τῶν αὐτῶν εἴρητο ·
περιγράψασα ἡ προφητεία τὰ περὶ τῆς ἐπιστροφῆς τῶν ἐθνῶν καὶ τὰ περὶ τῆς ἐκλογῆς τοῦ σπέρματος τῶν υἱῶν Ἰσραὴλ ἐπιστρέφει πάλιν πρὸς Ἰουδαίους τὸν λόγον καὶ τὴν τῆς εἰδωλολατρίας παντελῆ κατάλυσιν σημαίνει λέγουσα ·
ἔπεσε Βήλ , συνετρίβη Δαγών , ἐγένετο τὰ γλυπτὰ αὐτῶν εἰς θηρία καὶ κτήνη .
βὴλ δὲ εἴδωλον ἦν , ὅπερ Ἕλληνες καλοῦσιν ἤλ , ἑρμηνεύοντες αὐτὸν εἶναι τὸν παρ αὐτοῖς καλούμενον Κρόνον , περὶ ὃν οὕτως ἦσαν οἱ παλαιοὶ ἐπτοημένοι ὡς κατασφάττειν αὐτῷ τὰ ἑαυτῶν φίλτατα καὶ ἄλλας μυρίας ἀνθρωποθυσίας αὐτῷ κατὰ πάντα τόπον προσφέρειν .
δαγὼν δὲ καὶ αὐτὸ ξόανον ἦν τῶν ἀλλοφύλων τῶν τὴν Ἀσκάλωνα καὶ τὴν Γάζαν οἰκούντων .
καὶ δὴ μερικῶς τούτων μνημονεύσας ὁ λόγος ἑξῆς καθολικώτερον περὶ πάντων τῶν ἁπανταχοῦ θεοποιουμένων ἐπιφέρει ·
ἐγένετο τὰ γλυπτὰ αὐτῶν εἰς θηρία καὶ κτήνη .
καὶ ταῦτα δέ ἐστι καθ ὅλης συνιδεῖν τῆς Αἰγύπτου , ἔνθα πᾶν θηρίων καὶ κτηνῶν γένος σέβειν ὡς θεοὺς εἰώθασι .
ἐγένετο τὰ εἴδωλα αὐτῶν ζῴοις ἔκδοτα , ἅτε δὴ ἀπορριφέντα καὶ εἰς παντελῆ καταστάντα ἐρημίαν .
αἴρετε αὐτὰ καταδεδεμένα ὡς φορτίον κοπιῶντι , κατὰ δὲ τὸν Σύμμαχον 0 ·
καὶ κτήνεσιν βαστάγμασιν ὑμῶν γόμοι ἄρσεως εἰς ἔκλυσιν 0 .
ἐβαρήθησαν , ὑπερεταλάντησαν ὁμοῦ , οὐκ ἐδυνήθησαν ἐπισῶσαι τὸν βασταγμόν .
ταῦτα δὲ καὶ αὐτοῖς ἔργοις καθ ἡμᾶς ἐπληροῦτο πρὸς λέξιν , καὶ κατὰ διάνοιαν δὲ βαρὺ καὶ δυσβάστακτον καὶ διαβολικὸν φορτίον ταῖς τῶν ἀνθρώπων ψυχαῖς τῆς εἰδωλολάτρου πλάνης ἐπέκειτο πάλαι .
ὥσπερ πεινῶντι καὶ μηκέτι ἔχοντι ἰσχὺν ἀλλ ἐκλελυμένῳ ἀπὸ ἀτροφίας ἐπιθείη τις φορτίον , οὕτω βαρύτατα εἶναι τὰ δαιμονικὰ βάρη τοῖς δεδουλωμένοις αὐτῶν τῇ πλάνῃ ἀσώτοις τισὶ καὶ μὴ οἵοις τε σωθῆναι ἀπὸ τοῦ καταλαβόντος αὐτῶν τὰς ψυχὰς πολέμου , ἐν ᾧ δίκην αἰχμαλώτων κλοιοῖς καὶ δεσμοῖς διαβολικοῖς περιβληθέντες ἀπήχθησαν 0 .
οἳ οὐ δυνήσονται σωθῆναι ἀπὸ πολέμου , αὐτοὶ δὲ αἰχμάλωτοι ἤχθησαν .
ταῦτα τὸ Ἰουδαίων ἔθνος διδάσκων ὁ λόγος εἰς ἀποτροπὴν τῆς συνεχούσης αὐτοὺς εἰδωλολατρίας εἰς αὐτῶν πρόσωπον ἑξῆς προσφωνεῖ λέγων ·
ἀκούσατέ μου , οἶκος τοῦ Ἰακὼβ καὶ πᾶν τὸ κατάλοιπον τοῦ Ἰσραήλ , ἀλλ  οὔ τε Ἰακὼβ αὐτοὺς καλεῖ οὔ τε Ἰσραὴλ ὀνομάζει , οἶκον δὲ αὐτὸν μόνον τοῦ Ἰακὼβ διὰ τὴν κατὰ σάρκα οἰκειότητα καὶ κατάλοιπον ὡσανεὶ περίττευμα καὶ τρύγα τοῦ Ἰσραήλ 0 .
εἶτ ὀνειδίζει αὐτοὺς τὴν ἐξ ἁπαλῶν ὀνύχων μελέτησιν καὶ ἐκμάθησιν τῶν θείων ἀναγνωσμάτων , ἃ δὴ μανθάνοντες ἐκ παιδίου καὶ εἰς γῆρας εἰς κενὸν ἐμελέτησαν , ὡς διὰ τοῦτ εἰρῆσθαι τό ·
καὶ λαοὶ ἐμελέτησαν κενά .
δεῖγμα δὲ μέγιστον τοῦ εἰς κενὸν καὶ μάταιον τὴν τῶν θείων γραφῶν μελέτην αὐτοὺς πεποιῆσθαι τὸ εἰσέτι τότε εἰδωλολατρεῖν καὶ δεῖσθαι λόγων προφητικῶν εἰς ἔλεγχον καὶ ἀποτροπὴν τῆς πλάνης 0 .
ἀλλ εἰ καὶ ὑμεῖς φησι τοιοῦτοι , ἐγὼ θεὸς ὢν ὁ αὐτὸς ἐμαυτῷ ἔσομαι καὶ οὐ παύσομαι εἰσφερόμενος σπουδὴν πρὸς τὸ σῶσαι ὑμᾶς .
ἔτι καὶ ταῦτα πρὸς τὸν ἐκ περιτομῆς λαὸν ἀποτείνεται , ὃν οὐκέτι παῖδα αὐτοῦ ἐκάλει οὐ δὲ ἐκλεκτὸν καὶ ἀγαπητὸν Ἰσραήλ ·
αὗται γὰρ αἱ προσθῆκαι διὰ τῶν ἀνωτέρων τὴν ἐξ αὐτῶν ἐκλογὴν ἐδήλουν .
ὑμεῖς μέν , ὦ οὗτοι ἐκ παίδων καὶ ἐξ αὐτῆς κοιλίας ὡς εἰπεῖν τὰ θεῖα λόγια παιδευόμενοι καὶ καταγηρῶντες ἐν αὐτοῖς , οὐδὲν πρὸς ψυχῆς ὠφέλειαν ἐξ αὐτῶν ἐκαρπώσασθε ·
ἐγὼ δὲ καὶ μετὰ τοσαύτας ὑμῶν ἀποπτώσεις ἔτι καὶ νῦν ἀνεχόμενος εἰς μετάνοιαν ὑμᾶς προσκαλοῦμαι , ἐπειδήπερ ἐμὸν τυγχάνετε ὄντες ποίημα .
ἐγὼ γὰρ ἐποίησα , διὸ κ ἀγὼ ἀνέχομαι ·
ἐπαγγέλλομαι δὲ καὶ συγχώρησιν ποιήσασθαι τῶν ἡμαρτημένων ὑμῖν , εἰ μεταβαλεῖσθε .
καὶ ἐγὼ ἀνήσω καὶ πάλιν ἀναλήψομαι ὑμᾶς καὶ σώσω .
καὶ τὰ μὲν τῆς ἐμῆς προτροπῆς τοιαῦτα , ὑμεῖς δὲ λογίσασθε εἰς ποίας ἐκπεπτώκατε θεομαχίας καὶ δυσσεβείας τολμήσαντες ὁμοιῶσαί με τοῖς μὴ οὖσι καὶ ἐν οὐδενὶ λόγῳ θέσθαι τὴν ἐμὴν θεότητα 0 .
ἰσότιμον δέ με ἔθεσθε τῇ ἀψύχῳ ὕλῃ , ἣν ἐπλάσασθε ·
χρυσίον καὶ ἀργύριον ἐκ συμβολῆς συνάγοντες καὶ διὰ χειρῶν ἀνθρωπίνων ἀνειδωλοποιήσαντες , οἷς δὲ προσκυνεῖν οὐκ αἰσχύνεσθε μή τε βαδίζειν μή τε κινεῖσθαι δυνατοῖς οὖσιν , ἀλλ ἐπ  ὤμων φερομένοις καὶ ὑφ  ἑτέρων ὠθουμένοις καὶ μή τε ἀκούειν μή τε αὐτοὺς σῴζειν δυνατοῖς 0 .
τούτοις ὅμοιον κ ἀμὲ εἶναι ἐλογίσασθε , ὦ τὰς ψυχὰς πεπηρωμένοι .
ἀλλὰ γὰρ βραχύ τι διαβλέψαντες ἐννοήσατε εἰς οἷον ἀσεβείας βυθὸν ἐξωκείλατε ·
τούτων δὲ αὐτῶν μνησθέντες μετανοήσατε καὶ ἐπιστρέψατε ὀρθοῖς λογισμοῖς εἰς ἔννοιαν τῆς ἐμῆς θεότητος , ἐννοήθητέ τε παρ ἑαυτοῖς ὡς ἐξ αἰώνων ἀπείρων καὶ πρὸ παντὸς ἐπινοουμένου χρόνου ἐγώ εἰμι , καὶ οὐκ ἔστιν πλὴν ἐμοῦ θεός .
τούτου δὲ μέγιστον ἀνθρώποις μαρτύριον διὰ τῶν ἐμαυτοῦ προφητῶν παρεστησάμην τὰ μέλλοντα θεσπίσας καὶ τὰ μακροῖς ὕστερον χρόνοις γενησόμενα προειπών , ἃ καὶ δι ἔργων ἐξετέλεσα καὶ αὖθις ἐπιτελέσω ἐν τοῖς ἐπιοῦσι χρόνοις .
καὶ πάντα δὲ ὅσα βεβούλευμαι καὶ ὥρισα ἀραρότως γενήσεται ἐμοῦ τέλος ἐπιθήσαντος τοῖς ἐμαυτοῦ λόγοις ·
ὅτε καὶ βούλομαι διὰ τοῦ καλεῖν τοὺς ἐμαυτοῦ ὑπηρέτας δι ἀέρος φερομένους ὀρνέων καὶ πετηνῶν δίκην , λέγω δὲ τὰς ἀγγελικὰς δυνάμεις καὶ τὰ λειτουργικὰ πνεύματα εἰς διακονίαν ἀποστελλόμενα διὰ τοὺς μέλλοντας κληρονομεῖν σωτηρίαν .
οὕτως γοῦν καλῶν ἀπὸ ἀνατολῶν πετηνόν , ἢ ὄρνεον κατὰ τὸν Σύμμαχον , καὶ ἀπὸ γῆς πόρρωθεν τὰς ἐμοὶ διακονουμένας θείας δυνάμεις 0 .
ἅπερ πρότερον ἐλάλησα διὰ τῶν ἐμαυτοῦ προφητῶν , ταῦτα δι αὐτῶν ἔργοις ἐπιτελέσω .
κατὰ δὲ τὸν Σύμμαχον καὶ τοὺς λοιποὺς ἑρμηνευτάς 0 ·
πᾶν φησι τὸ θέλημά μου ποιήσω , καλῶν ἀπὸ ἀνατολῶν ὄρνιν ἀπὸ γῆς πόρρωθεν , ἄνδρα βουλῆς μου ·
καίγε ἐλάλησα , καίγε ἄξω αὐτό , ἔπλασα καὶ ποιήσω αὐτό .
ἄνδρα δὲ βουλῆς αὐτοῦ τίνα ἂν εἴποις ἢ τὸν Χριστὸν αὐτοῦ , ὃν ἀνακαλεσάμενός φησιν ἐκ γῆς πόρρωθεν , δηλαδὴ ἐκ τῶν τοῦ ᾅδου μυχῶν 0 .
πάντα ὅσα πρὸ τούτου ἐπηγγειλάμην , εἰς ἔργα δι αὐτοῦ χωρῆσαι ποιήσω .
ἔτι καὶ ταῦτα πρὸς τὸν ἐκ περιτομῆς λαὸν εἴρηται , ἅπερ συνάψαι προσήκει τοῖς ἀνωτέρω εἰρημένοις , δι ὧν προσφωνήσας αὐτοῖς ὁ λόγος καὶ εἰπών 0 ·
ἀκούσατέ μου , οἶκος τοῦ Ἰακὼβ καὶ τὸ κατάλοιπον τοῦ οἴκου Ἰσραὴλ ἐπήγαγε ·
τίνι με ὡμοιώσατε ;
ἴδετε , τεχνάσασθε , οἱ πλανώμενοι .
ἀλλ ἐκεῖ πλανωμένους αὐτοὺς ὠνόμαζεν , ἐνταῦθα δὲ ἀκούσατέ μού φησιν , οἱ ἀπολωλεκότες τὴν καρδίαν , ἀνθ οὗ ὁ Σύμμαχος σκληροκάρδιοι ἡρμήνευσε .
οἱ μακρὰν ἀπὸ τῆς δικαιοσύνης , ἀλλ ὑμεῖς μέν φησιν ἐμακρύνατε ἑαυτοὺς τῆς ἐμῆς δικαιοσύνης , ἐγὼ δὲ οὐ καθ ὑμᾶς ἔπραξα , κατὰ δὲ τὴν φιλανθρωπίαν ὡς θεὸς ἀγαθὸς καὶ δίκαιος τὴν δικαιοσύνην μου ἤγγισα καὶ τὴν σωτηρίαν τὴν παρ ἐμοῦ οὐ βραδυνῶ 0 .
καὶ ταῦτα πράξω οὐ μέλλων οὐ δὲ βραδύνων , ἀλλ ἐντεῦθεν ἤδη δώσω ἐν Σιὼν σωτηρίαν καὶ τῷ Ἰσραὴλ δόξαν ·
οὕτω γὰρ ἡρμήνευσεν ὁ Σύμμαχος εἰπών ·
δώσω ἐν Σιὼν σωτήριον καὶ τῷ Ἰσραὴλ δόξαν .
τῇ μὲν οὖν ἐμαυτοῦ φιλανθρωπίᾳ χρώμενος ταῦτα τῇ Σιὼν καὶ τῷ Ἰσραὴλ δώσω , τὴν δὲ δικαιοσύνην μου ἐνδείξομαι ἐν τῷ ἐπεξιέναι τοῖς πολιορκήσασιν αὐτούς .
χαλδαῖοι δὲ ἦσαν οὗτοι καὶ Βαβυλώνιοι , πρὸς οὓς μεταβαίνων ἀποτείνεται προαγορεύων αὐτοῖς καθαίρεσιν τῆς βασιλείας καὶ ταπείνωσιν τοῦ ὕψους , ἐφ ᾧ ἐμεγαλαύχουν μακροῖς χρόνοις δυναστεύσαντες τῶν ἐθνῶν .
προσωποποιεῖται δὲ ἐν τούτοις τὴν βασιλείαν αὐτῶν θυγατέρα Βαβυλῶνος ὀνομάζων αὐτήν ·
καλεῖ δὲ αὐτὴν καὶ παρθένον διὰ τὸ ὡραΐζεσθαι καὶ καλλωπίζεσθαι παρθένου δίκην , βούλεσθαί τε φαίνεσθαι νέαν καὶ κόρην εἶναι νομίζεσθαι .
εἶθ ὡς ἐν ὕψει καθημένῃ διαναστῆναι αὐτῇ προστάττει καὶ καταβῆναι ἀπὸ τοῦ ἑαυτῆς θρόνου , καθεσθῆναί τε ἐπὶ τῆς γῆς καὶ ἀποκρύψαι ἑαυτῆς τὴν ἀσχημοσύνην , ἣν πείσεται ἐκ τῆς ἐπὶ τὸ χεῖρον μεταβολῆς .
τοῦτο δὲ σημαίνει φάσκων ·
εἴσελθε εἰς τὸ σκότος .
εἶθ ὡς ἐπὶ παρθένου προσωποποιῶν τὴν βασιλείαν οὐκέτι φησὶ κληθήσῃ ἁπαλὴ καὶ τρυφερά 0 .
ὁποῖα ἐτύγχανες πάλαι ποτὲ κατεντρυφῶσα ὡς πάντας τοὺς ἀρχομένους ὑπὸ σοῦ τοιούτοις τισὶν ὀνόμασιν ἐπὶ σοῦ κεχρῆσθαι .
διὸ ἀποθεμένη τὴν βασιλικὴν ἐκείνην τρυφὴν θεραπαίνης τρόπον κακοπαθοῦς τινος καὶ μυλωθρίδος παρασκεύασον σεαυτὴν δουλεύειν τοῖς σαυτῆς δεσπόταις , μύλον δηλαδὴ λαβοῦσα ἐν αὐτῷ ἄλεσον τὴν σκληρὰν ταύτην καὶ ἐπίπονον θητείαν τῆς παλαιᾶς τρυφῆς ἀντικαταλλαξαμένη .
ἀλλὰ καὶ τὸ κατακάλυμμά σου , ᾧ τὴν κεφαλὴν περιέσκεπες χρυσῷ καὶ λίθοις καὶ τῇ λοιπῇ κομμωτικῇ περιεργίᾳ κατακεκοσμημένη περίελε ἀπὸ σοῦ .
καὶ ἐπειδὴ μακροῖς χρόνοις παλαιωθεῖσα καὶ καταγηράσασα ἐν τῇ τῶν ἐθνῶν κατατυράννιδι ἀπέκρυπτες τὸ γῆρας καὶ τὴν παλαιότητα ἐγκαλύπτουσα τὰς σαυτῆς πολιὰς τῇ τοῦ κόσμου περιβολῇ ὡς νομίζεσθαί σε παρθένον ἁπαλὴν καὶ τρυφερὰν εἶναι 0 .
ἄκουε νῦν ἐλεγχομένη ὡς δεήσει σε τὰς ἐπὶ τῆς κεφαλῆς πολιὰς ἀνασῦραι καὶ τοῖς πᾶσι τὴν σαυτῆς ἐνδείξασθαι παλαιότητα .
κάλυψαί φησιν ὦτα , ἀποκάλυψαι κνήμην , πάρελθε ποταμούς ·
ἀποκαλυφθήτω ἡ αἰσχύνη σου , καὶ γὰρ ἐφάνη τὸ ὄνειδός σου ·
ἐκδίκησίν σου λήψομαι , καὶ οὐκ ἀντιστήσεται ἐν ἐμοὶ ἄνθρωπος .
ταῦτα κατὰ τὸν Σύμμαχον , δι ὧν ἀπαγωγήν τινα τὴν ἐπ ἀλλοδαπῆς χώρας καὶ ὥσπερ αἰχμαλωσίαν τὴν ὑπ ἐχθροῖς καὶ πολεμίοις ὁ λόγος ἀποτελεῖ τῇδε δουλωμένῃ 0 .
ἐκ δὲ τῆς τούτων παραθέσεως καὶ ἡ παρ ἡμῖν ἀνάγνωσις σαφηνισθήσεται .
τὸ δίκαιον ἐκ σοῦ λήψομαι , οὐκέτι μὴ παραδῶ ἀνθρώποις , ὁ Σύμμαχος ·
ἐκδίκησίν φησι λήψομαι , καὶ οὐκ ἀντιστήσεταί μοι ἄνθρωπος .
ὁ ῥυσάμενός σε , κύριος σαβαώθ , Ἀκύλας 0 ·
ἀγχιστεύων ἡμῶν κύριος , ὁ δὲ Σύμμαχος 0 ·
λυτρωτὴς ἡμῶν κύριος δυνάμεων , ὁ δὲ Θεοδοτίων 0 1 ·
ὁ λυτρούμενος ἡμᾶς κύριος τῶν δυνάμεων , ὄνομα αὐτῷ ἅγιος Ἰσραήλ 0 .
ταῦτα γάρ φησι κατὰ σοῦ ὥρισεν ὁ ἡμέτερος κύριος λυτρούμενος ἡμᾶς καὶ ἐλευθερῶν ἀπὸ τῆς ὑπὸ σὲ ταλαιπωρίας .
κάθισον κατανενυγμένη , ἢ κατὰ τὸν Σύμμαχον σιωπῶσα , ἡ πάλαι ἐπαιρομένη καὶ μεγαλαῦχος , ἡ ὡς οἰκέταις προστάσσουσα τοῖς λοιποῖς ἔθνεσι καὶ ὥσπερ μεταμελομένη , ἐφ οἷς ἔπραξας , καὶ τὴν ψυχὴν κατανενυγμένη .
κάθισον ἐν αὐτῷ ἐδάφει ταπεινή , ἢ εἰ δυνατὴ τυγχάνεις , ἀπόκρυψον σαυτὴν καὶ σκότῳ παράδος , ἵνα μὴ ἀσχημονῇς .
εἶτα κατὰ τὸν Σύμμαχον εἴρηται ·
οὐκέτι γὰρ κληθήσῃ δέσποινα βασιλειῶν .
ὠργίσθην κατὰ τοῦ λαοῦ μου , ἐβεβήλωσα τὴν κληρονομίαν μου .
κ ἀγὼ μὲν κατὰ τὸ δίκαιον παιδείας ἕνεκεν καὶ ἐπιστροφῆς εἰς τὰς σὰς χεῖρας παρέδωκα τὸν ἐμαυτοῦ λαὸν σωφρονίζων αὐτόν , σὺ δὲ ἐκ περιττοῦ καὶ τοῦ δέοντος ἔπραξας πλέον οὐδὲν φιλάνθρωπον ὡς πρὸς ὁμοιωπαθεῖς ἐνδειξαμένη .
καὶ τὰ λοιπὰ δὲ σαφέστερα ὄντα τὸ ὑπερήφανον τῆς τῶν Χαλδαίων βασιλείας διαγράφει καὶ τὴν ἀλαζονείαν τῶν παρ αὐτοῖς βασιλευσάντων ἀνδρῶν , ὅπως τε ὑπέγραφον ἑαυτοῖς ἀθάνατον κράτος καὶ ἀκαθαίρετον ἕξειν τὴν ἀρχήν .
ἀλλ  ὑφ ἕνα καὶ τὸν αὐτὸν καιρὸν ἥξει ἐπὶ σέ φησι καὶ ἀνδρὸς στέρησις καὶ τέκνων ἀπώλεια , ἀνδρὸς μὲν τοῦ ἐν σοὶ βασιλεύοντος , τέκνων δὲ τῶν ὑπὸ σοῦ βασιλευθησομένων .
ἀθρόως δὲ ταῦτα ἥξει ἐπὶ σὲ ὡς καὶ χήραν καὶ ἄτεκνον ἀποδειχθῆναί σε ·
ταῦτα δὲ σοὶ συμβήσεται , οὐ διὰ τὰ προλεχθέντα μόνον , ἀλλὰ καὶ διὰ τὸ πλῆθος τῶν φαρμακειῶν σου καὶ τῶν ἐπαοιδῶν σου , ἐφ οἷς τὰς ἐλπίδας ἔχουσα ἀγαυριᾷς μονουχὶ λέγουσα ·
ἐγώ εἰμι , καὶ οὐκ ἔστιν ἑτέρα .
γνῶθι ἡ σύνεσις τούτων ἔσται , ὁ Σύμμαχος ·
καὶ ἡ γνῶσίς σού φησιν αὕτη ἐξηπάτησέ σε , διὸ εἶπας ἐν τῇ καρδίᾳ σου Ἐγώ εἰμι , καὶ οὐχ ὑπάρχει μετ ἐμὲ ἔτι .
ἀλλ  ἐπελθούσης σοι τῆς ἐκ θεοῦ ὀργῆς χρῆσαι ταῖς ἐπαοιδαῖς καὶ ταῖς φαρμακείαις , αἷς εἴωθας εἴ πως ἄρα βοηθείας τεύξῃ ·
ταῦτα γὰρ ἦν σοῦ τὰ μαθήματα , ἃ ἐμάνθανες ἐξ ἀρχείων χρόνων καὶ ἐκ νεότητός σου .
ἔστι δὲ ἀπὸ τῆς τοῦ Δανιὴλ γραφῆς γνῶναι , ὅπως διέπρεπον παρὰ τοῖς Χαλδαίοις τοῖς τὴν Βαβυλῶνα κατοικοῦσι μάγοι τινὲς καὶ γαζαρηνοὶ καὶ φάρμακοι καὶ οἱ περὶ ταῦτα καὶ τὰ τοιαῦτα δεινοί τε καὶ σοφοί .
καὶ εὐδοκίμουν παρὰ τῷ βασιλεῖ ὡς δι αὐτῶν κατορθουμένης τῆς βασιλείας , ἀλλ ἐπεὶ μὴ μόνον φαρμακείαις καὶ ἐπαοιδίαις ἐσχόλαζον , ἤδη δὲ καὶ ἐπὶ τῇ τῶν μαθηματικῶν θεωρημάτων γνώσει μέγα ἐφρόνουν τὰ οὐράνια ἐπίστασθαι ἐπαγγελλόμενοι καὶ τῶν ἀστέρων τὰς κινήσεις , τά τε ἐκ τούτων ἀποτελέσματα καὶ τούτοις ἐπὶ τοῦ παρόντος χρῆσαι κατὰ καιρόν , ὡς ἂν μάθοις τὰ μέλλοντά σε διαλήψεσθαι .
ἀλλ οὐδεὶς ἔσται ὁ δυνησόμενος ἐκ τῆς τούτων θεωρίας τὸ μέλλον ἐξειπεῖν ·
μάλιστα γὰρ αὐτοὺς καταλήψεται τοὺς ἐπὶ τούτοις μέγα φρονοῦντας ἡ διὰ πυρὸς τιμωρία .
ἐπειδὰν καὶ πᾶσα ἡ πόλις πυρίκαυστος γίγνεσθαι μέλλῃ , τότε γοῦν ἐλεγχθήσονται τῷ μὴ δεῖν ἑαυτοῖς ἐπαμύνειν δύνασθαι καὶ ὅλην δὲ σὲ τοῦτο τὸ τέλος περιμένει , λέγω δὲ τὸ ἐν ἄνθραξι καὶ πυρὶ καυθῆναι .
καὶ μᾶλλον οἱ ἄνθρακές σου τότε τῆς παλαιᾶς τρυφῆς κρείττους γενήσονταί σοι ἐπιστρεπτικοί τινες ὄντες καὶ ὠφέλιμοι .